alexandrainst/scandi-wiki huggingface dataset:
Ytringsfrihetsforbundet

Ytringsfrihetsforbundet (YFO) er en norsk organisasjon som forsøker å få godkjenning som livssynssamfunn. På nettsidene opplyser Ytringsfrihetsforbundet at organisasjonens "formelle organer er Styret og Presidentskapet. Styret er fastsatt i vedtektene og består ved stiftelsestidspunktet av styreleder Shurika Hansen, og styremedlemmer Monica Staff og Helge Lurås. President i Frihetsforbundet ved stiftelsen er Helge Lurås." Ved opprettelsen av Ytringsfrihetsforbundet var også kunstneren Thomas Knarvik med i styret.

Livssynssamfunn og statsstøtte 
Statsforvalteren avslo søknadene om godkjenning som livssynsorganisasjon, fordi Ytringsfrihetsforbundet ikke representerte et livssyn: "Ut fra de opplysningene Ytringsfrihetsforbundet har gitt om sin organisasjon, kan fylkesmannen ikke se at forbundet er et livssynssamfunn i lovens forstand". 

Etter flere klagerunder skiftet forbundet derfor navn til Frihetsforbundet 11. desember 2020. Det skiftet samtidig livssyn og vedtekter. Styreleder Helge Lurås begrunnet dette i et innlegg som ble publisert 18. desember 2020. 

I innlegget oppgir han andre medlemstall enn dem forbundet har meldt inn til statsforvalteren i søknader om støtte: "Frihetsforbundet har per 31.12.2020 1784 ordinære medlemmer som har oppgitt fullt personnummer, Det er 2488 som har meldt seg inn som ordinære medlemmer. Frihetsforbundet har i tillegg 595 støttemedlemmer." 

I 2019 fikk Ytringsfrihetsforbundet ved en feil bevilget støtte for 832 medlemmer. Støtten ble trukket tilbake da feilen ble oppdaget: forbundet var ikke godkjent som livssynsorganisasjon, og derfor ikke berettiget til støtte.

Forbundet opplyser at det er stiftet  for å «gi medlemmene en felles ramme og følelse av tilhørighet rundt det å tenke og snakke fritt» og for å «kjempe mot totalitære tendenser, politisk korrekthet og andre angrep på de reelle liberale verdiene som ble bygget opp i Europas historie».  Dette blir trukket i tvil av flere. Flere mener at ytringsfriheten Ytringsfrihetsforbundet vil kjempe for, er fraværet av kritikk av deres ytringer. 

Forbundet har fått offentlig kritikk fordi styringsformen fremstår udemokratisk og illiberal: "Det kan inviteres til Landsmøte for alle hovedmedlemmer hvert tredje år. Landsmøtet kan stemme over valgkomiteens forslag til styrets medlemmer. Avstemningen er rådgivende for styret i oppnevnelsen av nye styremedlemmer. Landsmøtedeltakerne kan foreslå egne kandidater til styret." (Uthevinger er gjort her.) Forbundet har ingen valgkomite.

Ytringsfrihetspris 
Ytringsfrihetsforbundet ville dele ut en årlig ytringsfrihetspris. Denne ser ut til å være omgjort til stipend. Første mottaker var Bjørn Ditlef Nistad , etterfulgt av serietegneren Karine Haaland , før Jan Schibbye Hervig fikk stipendet til et bokprosjekt i 2019.

Referanser

Eksterne lenker 
 

Etableringer i 2018
Norske interesseorganisasjoner
Tonga under Kortbane-VM i svømming 2016

Tonga deltok under Kortbane-VM i svømming 2016 i Windsor, Ontario i Canada fra 6. - 11. desember 2016.


Resultater (ufullstendig)

Kvinner

Referanser

Nasjoner under Kortbane-VM i svømming 2016
Tonga under Kortbane-VM i svømming
2010-årene på Tonga
Morten Andersen (borgermester)

Morten Andersen (født 26. november 1975) er en dansk lokalpolitiker for Venstre og borgermester i Nordfyns kommune fra 2010.

Referanser 
 
 
 

Borgermestre fra Venstre (Danmark)
Personer fra Bogense
Sirma

Sirma (nordsamisk: Sirbmá) er ei bygd i Tana kommune i Finnmark. Stedet ligger på nordbredden av elva Tana, rundt 45 kilometer sørvest for kommunesenteret Tana bru. I bygda ligger Sirma skole og Sirbma kapell. Europavei 6 går gjennom Sirma.

Referanser 

Bygder og grender i Troms og Finnmark
Bosetninger i Tana
Vinter-X Games Aspen 2019

Vinter-X Games Aspen 2019 ble arrangert i Aspen i Colorado i USA fra 24. januar til 27. januar 2019.

I den 19. utgaven ble det konkurrert i 18 øvelser innen ski, snøbrett, snøscooter og snøsykkel. I tillegg ble det avholdt konserter med Lil Wayne, Louis the Child, The Chainsmokers og Kygo.

Resultater

Ski

Menn

Kvinner

Snøbrett

Menn

Kvinner

Special Olympics

Snøscooter

Snøsykkel

Medaljeoversikt

Referanser

Eksterne lenker 
 
 Program
 Resultater

X Games
Internasjonale mesterskap i USA
Internasjonale mesterskap i 2019
Sport i USA i 2019
Sport i Colorado
Multisportkonkurranser i 2019
Pavel Ponkratov

Pavel Andrejevitsj Ponkratov (; født 15. juli 1988 i Tsjeljabinsk) er en russisk stormester i sjakk, som har vunnet U16-EM i hurtigsjakk to ganger (2003 & 2004).

Ponkratov har sammen med 43 andre russiske elitesjakkspillere skrevet under på et opprop mot Russlands invasjon av Ukraina 2022.

Referanser

Eksterne lenker 
 

Russiske sjakkspillere
Europamestere i sjakk
Stormestere i sjakk
Personer fra Tsjeljabinsk
Norgesmesterskapet på ski 1992

Norgesmesterskapet på ski 1992 var norgesmesterskapet i de nordiske grenene skihopping, langrenn og kombinert.
Mesterskapet ble arrangert i Trondheim og Molde.

Langrenn

Kvinner

5 km klassisk 

Dato: 18. januar
Sted: Trondheim

10 km jaktstart fristil 

Dato: 19. januar
Sted: Trondheim

15 km fristil 

Dato: 16. januar
Sted: Trondheim

30 km klassisk 

Dato: 26. mars
Sted: Molde

3 x 5 km stafett 

Dato: 28. mars
Sted: Molde

Menn

10 km fristil 

Dato: 18. januar
Sted: Trondheim

15 km jaktstart klassisk 

Dato: 19. januar
Sted: Trondheim

30 km klassisk 

Dato: 16. januar
Sted: Trondheim

50 km fristil 

Dato: 29. mars
Sted: Molde

3 x 10 km stafett 

Dato: 28. mars
Sted: Molde

Skihopping

Normalbakke 

Dato: 1. februar
Sted: Molde

Stor bakke 

Dato: 26. januar
Sted: Trondheim

Laghopp 

Dato: 31. januar
Sted: Molde

Kombinert

Individuelt 

Dato: 24.-25. januar
Sted: Trondheim

Lagkonkurranse 

Dato: 28. mars
Sted: Molde

Kilder 
 Arvid Eriksen (red.) Sportsboken 1992/93, s. 295-96. Schibsted. ISBN 82-516-1428-7.

Norgesmesterskapet på ski
Ski
Sportsarrangementer i Trøndelag
Sportsarrangementer i Møre og Romsdal
Sport i Trondheim
Sport i Molde
Langrenn i 1992
Kombinert i 1992
Skihopping i 1992
Thamspaviljongen

Thamspaviljongen, også kalt The Norway Building, var Norges bidrag til verdensutstillingen i Chicago i 1893. Etter 124 år i USA ble bygningen hentet hjem til Orkanger hvor den opprinnelig ble bygget ved Strandheim Brug. Dette var en av Norges første ferdighusfabrikker og etter hvert den største. Det var mange treskjærere blant de 300 arbeiderne og de bidro sterkt til utsmykningen av bygningen. 

Gründer og verdensmann Christian Thams var daglig leder for Orkladalførets første store industribedrift. Thamsfamiliens ferdighusfabrikk leverte Norges bidrag til flere verdensutstillinger. The Norway Building er den eneste norske utstillingspaviljongen som fortsatt eksisterer, og faktisk en av få bevarte bygninger fra verdensutstillingen i Chicago. Det er også den best bevarte. 

Bygningen som ble reist i stavkirkestil, ble tegnet av Oslo-arkitekten Waldemar Hansteen. Som prosjektleder for flytting av den gamle Gol-stavkirka til Bygdøy, hadde Hansteen inngående kunnskap om stavkirkekonstruksjonen. 

I USA ble den kjent som The Norway Building, her hjemme har den fått navnet Thamspaviljongen. Etter verdensutstillingen i Chicago ble bygningen flyttet til Lake Geneva, der den hadde tre eiere i løpet av 52 år. Fra 1935 var den flotte bygningen hovedattraksjonen i innvandrermuseet Little Norway i Wisconsin, som ble nedlagt i 2012. 

Man kan takke den entusiastiske dugnadsgjengen i Thamspaviljongen Støtteforening for at stavkirkebygningen ble hentet hjem og restaurert til fordums prakt. De la ned mer enn  arbeidstimer og samlet inn 4,6 millioner kroner for å fullføre «Prosjekt Heimatt». «Et lite stykke Norge er tilbake i landet vårt», sa kulturminister Linda Hofstad Helleland da hun åpnet bygningen 9. september 2017].

Thamspaviljongen brukes nå blant annet som bryllupslokale og konsertarena, og den leies også ut til selskaper og kunstutstillinger.

Referanser

Eksterne lenker 
 The Norway Building

Verdensutstillinger i USA
1893 i USA
Byggverk i Trøndelag
Tonga under Kortbane-VM i svømming 2014

Tonga deltok under Kortbane-VM i svømming 2014 i Doha, Qatar fra 3. - 7. desember 2014.


Resultater (ufullstendig)

Menn

Referanser

Nasjoner under Kortbane-VM i svømming 2014
Tonga under Kortbane-VM i svømming
2010-årene på Tonga
Ellen Nordstoga

Ellen Bojer Nordstoga (født 1941) er en norsk folkemusiker, kveder og kulturarbeider fra Vinje i Telemark.

Hun har medvirket på musikkalbumene Jol i Vinje (1978), Livet er godt (1994) med tekster av Aasmund Olavsson Vinje,  Draumkvedet (1995), og Visur og vers for store og små (2018). I tillegg er hun tradisjonsformidler for tekster og melodier på flere folkemusikkutgivelser. Nordstoga har arbeidet som distriktsmusiker, og har i mange år lært opp barn og unge i kveding og folkedans i Telemark. Hun har vært lærer/inspirator for blant andre Arve Moen Bergset og Ingebjørg Bratland. 

Hun ble tildelt Teskjekjerringprisen i 1992, og Gullnål fra Norsk Kulturarv i 2016. Hun fikk gullnåla både for sin innsats i stiftelsen, og for sitt kulturarbeid som eier og driver av gården Mjonøy. Hun har også vært knyttet til drift og formidlingsarbeid ved Vinjestoga, som ligger nær heimgården Plassen.

Ellen Nordstoga er gift med Olav Nordstoga, som var ordfører i Vinje 1995–99. De er foreldre til musikerne Odd Nordstoga og Aasmund Nordstoga, Ellen er niesen til bildehoggeren Dyre Vaa, og barnebarn av forfatteren Johan Bojer.

Referanser 

Norske folkemusikere
Personer fra Vinje kommune
NASA Headquarters

NASA Headquarters, også kjent som Independence Square 2, er en bygning på komplekset Independence Square, på adressen E Street SW 300 i Washington, D.C.. Bygningen huser hovedkontoret til romfartsbyrået National Aeronautics and Space Administration (NASA), med ledelsen og NASA-direktøren. Hovedkontoret sørger for styring av NASAs ti sentre og en rekke installasjoner rundt om i landet, som utfører det daglige arbeidet.

Hovedkontoret er organisert i fire avdelinger:

 Aeronautikk: Tester og prøver ut ny teknikk innen flyvning som forbedrer evnen til å utforske og som har praktiske anvendelser på jorden.
 Utforskningssystemer: Utvikler nye kapasiteter og romfartøyer for økonomisk bærekraftig romutforskning – bemannet og ubemannet.
 Vitenskap: Utforsker jorden, månen, Mars og verdensrommet, kartlegger den beste ruten for oppdagelse, og høster fordelene av utforskningen av jorden og verdensrommet for samfunnet.
 Romoperasjoner: Leverer kritisk nødvendig teknikk for øvrige deler av NASA gjennom blant annet Den internasjonale romstasjonen.

James E. Webb Memorial Auditorium, oppkalt etter NASAs andre direktør James E. Webb, er stedet for pressekonferanser og store arrangementer.
Et utlånsbibliotek, historiekontor, arkiver, produksjonsanlegg for NASA TV, og en NASA-gavebutikk er også plassert i bygningen.

Referanser

Eksterne lenker 
 Google Street View av bygningen
 NASAs oppdrag
 NASA-hovedkvarteret - bibliotek

NASA
Byggverk i Washington, D.C.
Byggverk fullført i 1992
Jakob Jørgen Rendler

Jakob Jørgen Rendler (født i Prausitz nær Meissen i Sachsen, død 1774) var klokkestøper og gjørtler i Kristiansand midt på 1700-tallet. Han var en av de mange håndverkere fra Tyskland som slo seg ned i norske byer på denne tiden.

Personlige liv
Han var født i landsbyen Prausitz nær ved Meissen i Sachsen. Årstallet for hans fødsel er ukjent, det er også usikkert når han etablerte seg i Kristiansand. Han døde 1774, og var da trolig en gammel mann.

Virke
Han produserte en rekke kirkeklokker til kirker i Norge og i Danmark, spesielt i Agder-fylkene, og mange av dem er stadig i bruk. Rendlers klokker er solid håndverk; de er alltid påført mesterens navn og årstall og gjerne et lite vers. Ofte  dreide det seg om omstøpninger, gamle klokker ble støpt om til nye.

Den gamle domkirken i Kristiansand ble ødelagt av brann i 1734. Rendler støpte tre nye klokker til den nye kirken: Storklokken, tolvklokken og lilleklokken. Rendler leverte også gjørtlerarbeid til kirkens interiør. Men også denne kirken ble ødelagt av brann, i 1880. Rendlers antatt største leveranse var i 1747 da han leverte fire nye kirkeklokker til Århus domkirke. Disse ble støpt i Århus.

Sandnes kirke i Bygland hadde tidligere to kirkeklokker. I 1744 ble disse av Rendler omstøpt til en ny klokke.

I Austre Moland kirke henger to klokker støpt av Rendler, den ene i 1750, den andre i 1754. I 1751 støpte Rendler klokker til kirkene i Søndeled og i Risør. Vegårshei kirke bestilte en klokke som ble levert 1761, og i 1766 var det Vestre Moland kirke som sto for tur. I Kvas kirke henger en Rendler-kirkeklokke med årstallet 1771 innstøpt.

På klokken som Rendler leverte til Øvrebø menighet i 1753 er innstøpt «Min munn er vid, min tunge lang, jeg kaller folk til kirkegang».

Søgne gamle kirke, Grindheim kirke og Hægeland kirke er andre kirker med klokker fra Rendlers verksted.

Referanser

Eksterne lenker 
 [arkeologi.blogspot.com/2013/01/klokkestperen.html Stylegars Blogspot] 
 Klokkestøperen Stylegar

Klokkestøperier
Næringsliv i Kristiansand
Håndverk
Personer fra Meissen
Personer fra Kristiansand kommune
Prosopis farcta

Prosopis farcta er en busk i erteblomstfamilien.

Den blir som regel 0,4–1 m høy, men kan mer sjeldent bli 2–3 m. Stammene er opprette, og den sprer seg med rotskudd. Rotsystemet er godt utviklet og kan gå 15–20 m dypt. Stammen og greinene har torner som sitter enkelt- eller parvis på leddknutene. Bladene er dobbeltfinnete. De består av 3–5 par finner, som er 1,8–3 cm lange og har 9–13 par småblad. Småbladene er lansettformede, 6 mm lange og 1,5 mm brede.

Blomstene er gulgrønne og sitter i akslignende klaser, som er 3–5 cm lange. Enkeltblomstene er 3,5 mm lange og har frie kronblad. Frukten er en avlang belg som er 12–25 mm lang, 12 mm bred og mørkebrun når den er moden.

Prosopis farcta vokser som regel som ugras på dyrket mark og brakkmark, men kan også forekomme i mer naturlig krattvegetasjon. Arten er utbredt fra Pakistan i øst vestover til Tyrkia, Kypros, Levanten og langs den nordafrikanske kysten til Algerie.

Unge plantedeler beites på av geiter og sauer, men bare kameler kan ete eldre deler. Arten er et plagsomt ugras som danner ugjennomtrengelige kratt i åkrene og er vanskelig å bli kvitt. Planten gjør også skade ved å være mellomvert for bomullsmellus og andre skadelige insekter og virus.

Litteratur

Eksterne lenker 

 

Caesalpinioideae
Dorcus davidis

Dorcus davidis er en svart bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (ca. 35 millimeter), avlang, halvblankt svart hjortebille. Hannen har krumme kjever med en butt tann på oversiden, omtrent så lange som hodet.

Levevis 
Larvene utvikler seg i morken ved av løvtrær.

Utbredelse 
Arten er utbredt i Kina (Gansu, Liaoning, Beijing).

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Gruppen Dorcini
 Slekten Dorcus MacLeay, 1819
 Dorcus davidis (Fairmaire, 1887)

Eksterne lenker 
 Bilde av arten
 
 

Hjortebiller
Biller formelt beskrevet i 1887
Kinas insekter
Vitenskapsåret 1761

Vitenskapsåret 1761 er en oversikt over hendelser, prisvinnere, fødte og avdøde personer med tilknytning til vitenskap i 1761.


Astronomi
 6. juni - Den første Venuspassasjen siden Edmond Halley foreslo at den kunne brukes til å bestemme avstanden mellom jorden og solen, inntreffer. Joseph-Nicolas Delisle samordner at et nettverk av 62 observatorier overvåker passasjen. Blant andre deltok Nathaniel Bliss ved Greenwich-observatoriet, Joseph de Lalande i Paris, Tobias Mayer i Göttingen, César Cassini de Thury i Wien, Nevil Maskelyne på Sankt Helena, Jeremiah Dixon og Charles Mason i Cape Town, Sør-Afrika (de hadde opprinnelig planlagt å reise til Bengkulu på Sumatra), Maximilian Hell i Vardø, John Winthrop på Newfoundland, Alexandre Guy Pingré på Rodriguesøya og Jean-Baptiste Chappe d'Auteroche i Sibir. Guillaume Le Gentil hadde planlagt å reise til Pondicherry i India, men ble forhindret av Syvårskrigen. Ruder Josip Bosković reiste til Konstantinopel, men kom fram for sent. Av flere grunner ble de innsamlede dataene vurdert utilstrekkelige, og planleggingen begynner for en tilsvarende aksjon ved neste passasje 1769.
 Ukjent dato - Mikhail Lomonosov hypotetiserer etter Venuspassasjen at planetene har atmosfære.

Matematikk
 Ukjent dato - Johann Heinrich Lambert meddeler at pi er et irrasjonalt tall.
 Leonhard Euler får publisert første utgave av «Lettres à une princesse d'Allemagne» (Brev til en tysk prinsesse). Paris. Verket er en popularisert framstilling av tidens kosmologiske forståelse. Euler introduserer diagrammene som er oppkalt etter ham.

Fysikk
 Joseph Black oppdager at is absorberer varme uten å endre temperatur mens den smelter, et fenomen senere kalt latent varme. Tre år senere måler han vanndampens latente varme.

Kjemi
 Johan Gottschalk Wallerius får publisert «Åkerbrukets chemiska grunder»/«Agriculturae fundamenta chemica» (Jordbrukets kjemiske fundament). Stockholm.

Medisin
 Leopold Auenbrugger får publisert «Novum ex Percussione Thoracis Humani Interni Pectoris Morbos Detegendi». Wien. Avhandlingen foreskriver for første gang perkusjon av brystkassen som en diagnosemetode.

Teknologi

 Matthew Boulton får åpnet Soho Manufactory nær Birmingham, første gang samlebånd ble brukt industrielt.

Fødsler

 6. januar - Kaspar Maria von Sternberg (død 1838), bøhmisk botaniker.
 1. februar – Christiaan Hendrik Persoon (død 1836), sørafrikansk født pommernsk-nederlandsk mykolog.
 7. juni - John Rennie (død 1821), britisk ingeniør.
 14. oktober - Friedrich Münter (død 1830, tysk-dansk arkeolog.

Dødsfall
 4. januar - Stephen Hales (født 1677), britisk kjemiker.
 7. april - Thomas Bayes (født om lag 1702), britisk matematiker.
 14. mai - Thomas Simpson (født 1710), britisk matematiker.
 30. november - John Dollond (født 1706), engelsk optiker.
 Ukjent dato - Morten Spangsberg (født 1706), dansk oppdagelsesreisende i russisk tjenste.

Referanser
Kuilua

Kuilua er en slekt av biller som tilhører familien trebladbiller (Megalopodidae).

Utseende 
En middelsstor, avlang, lyst farget trebladbille, dekkvingenes spisser svarte. Oversiden er fint hårete. Pronotum er avrundet sekskantet, dekkvingene avlange og noe utvidet bakover. Beina er middels lange med litt fortykkede lår, føttene ikke utvidete.

Utbredelse 
Artene er utbredt i Kenya, Gabon, Kamerun, den demokratiske republikken Kongo og Republikken Kongo.

Systematisk inndeling 
Kulua africana har også blitt beskrevet som Lycosomus mirabilis i underfamilien Dorcasominae i den store familien trebukker (Cerambycidae).

 Ordenen biller, Coleoptera  Linnaeus, 1758
 Underordenen Polyphaga  Emery, 1886
 Gruppen (infraorden) Cucujiformia  Lameere, 1938
 Overfamilien Chrysomeloidea  Latreille, 1802 (=Phytophaga)
 Familien trebladbiller, (Megalopodidae)  Latreille, 1802
 Underfamilien Megalopodinae  Latreille, 1802 
 Slekten Kuilua  Jacoby, 1894  
 Kuilua africana Jacoby, 1894
 Kuilua apicicornis Pic, 1930
 Kuilua brevior Pic, 1917
 Kuilua ertli Weise, 1919
 Kuilua loveni Weise, 1926
 Kuilua reducta Pic, 1949

Kilder 
 G. M. Rodriguez-Mirón (2018) Checklist of the family Megalopodidae Latreille (Coleoptera: Chrysomeloidea); a synthesis of its diversity and distribution. Zootaxa 4434: 265-302 
 Cerambycidae of the World - Dorcasomini

Eksterne lenker 
 

Dorcasominae
Biller formelt beskrevet i 1903
Madagaskars insekter
Tordivelen flyr i skumringen

Tordivelen flyr i skumringen er et norsk eventyr-hørespill for barn på 12 episoder som ble sendt på NRK Radio i 1979. Stykket handler om tre barn i Småland som kommer på sporet av en gammel egyptisk gravstatue. Opplevelsen forvandler hele sommerferien for dem. Stykket er basert på et svensk hørespill fra 1976 av Maria Gripe og Kay Pollak. Den norske versjonen er oversatt av Helge Hagerup.

I 1978 utgav Gripe historien i bokform. Boka ble utgitt på norsk i 1979.

Hørespillserien ble opprinnelig sendt i Lørdagsbarnetimen.

Den ble utgitt på lydbok i 2002.

Handling
Hørespillserien handler om barna Annika, Jonas og David som alle ferierer i Småland i Sverige. De kjeder seg, men i slutten av juli begynner ting å skje. Barna kommer på sporet av en gammel egyptisk gravstatue, føler at en blå blomst prøver å fortelle dem noe, de blir oppringt av en eldre dame de ikke kjenner, som vil spille sjakk med dem gjennom telefonen, et sjakkspill som etter hvert sier noe om de gåtene de står overfor. De begynner å spekulere på om alt det de opplever er tilfeldigheter og slumpetreff, eller er det noe oversanselig som forsøker å lede dem.

Referanser

Hørespill på NRK Radio
Norske hørespill fra 1970-årene
Eventyr
Norske hørespill for barn og ungdom
DOS/32

DOS/32 er  en 32-biter DOS-utvider som er blitt utviklet for å erstatte DOS/4G, DOS/4GW og kompatible utvidere. DOS-utvideren kan brukes i forskjellige miljøer, fra innebygde systemer til DOS-emulatorer, av utviklere og sluttbrukere. I motsetning til  DOS/4GW er DOS/32 fri og åpen programvare og kan brukes til å skape en eksekverbare file som inkorporerer utviderens minneverktøy og applikasjonens kode.

Referanser

DOS-utvidere
Fri programvare
Programvare fra 1996
Alderspresident

En alderspresident er det eldste medlem av et parlament. I Sveriges riksdag er ålderspresidenten den representanten med lengst ansiennitet som riksdagsmedlem. I Forbundsdagen i Tyskland er der Alterspräsident også det medlem av parlamentet som har lengst ansiennitet. 

I noen parlament, som i den svenske  riksdagen, det engelske Underhuset, og fram til 2009 også i Europaparlamentet, vil vedkommende ha en rolle i konstitueringen av parlamentet og valg av presidentskap. I Forbundsdagen holder alderspresidenten som regel en tale der hun eller han formaner de nyvalgte medlemmene til å utføre sitt arbeid samvittighetsfullt. Alderspresidenten leder valget av det presidentskapet som skal lede parlamentet gjennom valgperioden.

I Norge brukes ikke begrepet alderspresident, men ved konsitiuering av Stortinget etter valg får stortingsrepresentanten med lengst ansiennitet midlertidig fungere som stortingspresident dersom ingen fra det forrige Stortings presidentskap er tilstede, frem til ny stortingspresident er valgt. Dersom flere stortingsrepresentanter i en slik situasjon har lik ansiennitet, fylles rollen av den av dem som er eldst.

Referanser 

Politikk
Ord og uttrykk
Foreningen Tryggere Ruspolitikk

Foreningen Tryggere Ruspolitikk (FTR) er en norsk, landsomfattende medlemsorganisasjon som arbeider for en norsk og internasjonal ruspolitikk basert på skadeforebygging, skadereduksjon, personlig ansvar og menneskerettigheter. FTR arbeider for rusreform i Norge og vil avkriminalisere kjøp, besittelse og bruk av rusmidler til eget bruk. Samtidig vil de flytte fokuset i norsk ruspolitikk mot skadeforebygging, opplysning og helsefremmende tiltak. 

Nettstedet rusopplysningen.no med informasjon om de enkelte rusmidlene drives av foreningen.

Foreningen ble stiftet i 2016, og i 2019 er Ina Roll Spinnangr styreleder og daglig leder. I 2018 ble Tryggere Ungdom stiftet som FTRs ungdomsorganisasjon. 

I 2022 åpnet FTR en rusmiddelanalysetjeneste som lar folk teste ulike rusmidler for å finne ut hva de inneholder. For å analysere rusmidlene bruker de et Alpha 2 spektrometer fra  BRUKER. Hensikten med tjenesten er ifølge FTR å gjøre det mindre farlig å ta illegale rusmidler, å monitorere det illegale markedet, komme i kontakt med rusbrukere som ellers er vanskelig å nå, samt å kunne varsle hvis det er farlig stoff i markedet. Tanken bak er, om en vet hva det illegale rusmidlet inneholder er sjansen lavere for å få i seg noe uønsket eller å ta en overdose.   

I 2018 ble Föreningen Tryggare Ruspolitik stiftet, dette er FTR sin svenske søsterorganisasjon. FTR er medlem av International Drug Policy Consortium (IDPC).

Referanser

Eksterne lenker

 Organisasjonens nettsted, på engelsk: Association for Safer Drug Policies. Besøkt 1.1.2019
 Tryggere Ungdom. Besøkt 1.1.2019
 rusopplysningen.no, informasjon om rusmidler. Besøkt 1.1.2019

Rusmiddelpolitikk
Organisasjoner etablert i 2016